Biyyi Waadaa kana seene Waandaan kun akka fooya’u yaada murtii dhiyeessuu ni danda’a. Yaada fooyyee ta’es qopheessanii Barreessaa Muummicha Mootummoota Gamtoomaniitiif dhiheessuu ni dandaha. Barreessaan Muummichis yaadonni fooyyessaa biyyoota Waadaa kana seenaniif akka ergaman taasisa. Akkasumas yaadota fooyyessaa dhiyaatanirratti mari’achuufi sagalee kennuuf korri biyyoota Waadaa kana seenanii akka adeemsifamu kan barbaadan yoo ta’e yaada isaanii akka isa beeksisan gaafata. Yaadonni fooyyessaa biyyoota Waadaa kana seenaniif akka ga’u godhamee yeroo ji’a afurii keessatti biyyoota Waadaa kana seenan keessaa yoo xiqqaate harka sadii keessaa harki tokko (1/3) korichi akka qophaa’u kan deggaran yoo ta’e, Barreessaan Muummichi qopheessummaa Mootummoota Gamtoomaniitiin kora ni waama. Biyyoota Waadaa kana seenan kanneen kora kana irratti hirmaatan keessaa harki caalu kan deggare yaadni fooyyessaa kamiyyuu akka raggaasifamuuf Yaa’ii Waliigalaaf dhiyaata.